Oficiālais Vēstnesis L 284 , 01/11/1994 Lpp. 0061 - 0062

Speciālizdevums somu valodā: Nodaļa 3 Sējums 62 Lpp. 0150

Speciālizdevums zviedru valodā: Nodaļa 3 Sējums 62 Lpp. 0150



Padomes lēmums (1994. gada 24. oktobris) par pusvadītāju izstrādājumu topogrāfiju tiesiskās aizsardzības paplašināšanu, attiecinot to uz personām no Kanādas (94/700/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes Direktīvu 87/54/EEK (1986. gada 16. decembris) par pusvadītāju izstrādājumu topogrāfiju tiesisko aizsardzību [1], un jo īpaši tās 3. panta 7. punktu, ņemot vērā Komisijas priekšlikumu, tā kā tiesības uz pusvadītāju izstrādājumu topogrāfiju tiesisko aizsardzību Kopienā attiecas uz personām, kam ir tiesības uz aizsardzību saskaņā ar 3. panta 1. līdz 5. punktu Direktīvā 87/54/EEK; tā kā ar Padomes lēmumu šīs tiesības var paplašināt, attiecinot tās uz personām, kas nesaņem aizsardzību saskaņā ar minētajiem noteikumiem; tā kā par minētās aizsardzības paplašināšanu, ciktāl iespējams, būtu jālemj Kopienai kopumā; tā kā iepriekš šī aizsardzība pēc savstarpības principa tika nodrošināta personām no konkrētām valstīm un teritorijām ārpus Kopienas vai nu pastāvīgi — ar Lēmumu 90/510/EEK [2], vai uz laiku — ar Lēmumu 93/16/EEK [3]; tā kā Kanādas noteikumi paredz piemērotu aizsardzību topogrāfiju dizaineriem, un Kanāda paziņojusi, ka tā gatavojas paplašināt šo aizsardzību, no 1994. gada 1. novembra attiecinot to uz Kopienas pilsoņiem un fiziskām un juridiskām personām, kurām Kopienā pieder reāls un ekonomiski aktīvs uzņēmums topogrāfiju vai integrālshēmu izstrādei; tā kā Nolīgumā par intelektuālā īpašuma tiesību komercaspektiem, kas ir daļa no daudzpusējo tirdzniecības sarunu Urugvajas raunda rezultātiem, kuri ietverti Marakešas 1994. gada 15. aprīļa Nobeiguma aktā, noteikts, ka dalībvalstīm jānodrošina aizsardzība integrālshēmu topogrāfijām saskaņā ar saviem noteikumiem un saskaņā ar noteikumiem, kas paredzēti Līgumā par intelektuālo īpašumu attiecībā uz integrālshēmām, uz kuru ir atsauces minētajā nolīgumā; tā kā minētais nolīgums līdz ar Pasaules tirdzniecības organizācijas dibināšanas līgumu stāsies spēkā 1995. gada 1. janvārī vai iespējami īsā laikā pēc minētā datuma; tā kā attīstītajām valstīm, kas ir Pasaules tirdzniecības organizācijas dibināšanas līguma dalībvalstis, pēc minētā līguma stāšanās spēkā būs gads laika, lai ieviestu Nolīgumu par intelektuālā īpašuma tiesību komercaspektiem; tā kā, ņemot vērā Kanādas varasiestāžu saistības, tiesības uz aizsardzību saskaņā ar Direktīvu 87/54/EEK, būtu jāpaplašina, no 1994. gada 1. novembra līdz Nolīguma par intelektuālā īpašuma tiesību komercaspektiem ieviešanai attiecinot tās uz fiziskām personām, sabiedrībām un citām juridiskām personām no Kanādas, IR PIEŅĒMUSI ŠO LĒMUMU. 1. pants Dalībvalstis paplašina tiesisko aizsardzību, kas paredzēta saskaņā ar Direktīvu 87/54/EEK, šādi: a) fiziskas personas, kas ir Kanādas pilsoņi vai kuru pastāvīgā dzīvesvieta atrodas Kanādas teritorijā, pielīdzina dalībvalstu pilsoņiem; b) Kanādas sabiedrības un citas juridiskas personas, kam pieder reāls un ekonomiski aktīvs rūpniecisks vai komerciāls uzņēmums minētajā valstī, pielīdzina tādām, kam pieder reāls un ekonomiski aktīvs rūpniecisks vai komerciāls uzņēmums dalībvalsts teritorijā. 2. pants Šo lēmumu piemēro no 1994. gada 1. novembra. 3. pants Šis lēmums ir adresēts dalībvalstīm. Luksemburgā, 1994. gada 24. oktobrī Padomes vārdā — priekšsēdētājs J. Borchert [1] OV L 24, 27.1.1987., 36. lpp. [2] OV L 285, 17.10.1990., 29. lpp. Lēmums grozīts ar Lēmumu 93/17/EEK (OV L 11, 19.1.1993., 22. lpp.). [3] OV L 11, 19.1.1993., 20. lpp. Lēmums, kas grozīts ar Lēmumu 93/520/EEK (OV L 246, 2.10.1993., 31. lpp.) un ar kuru nodrošina pagaidu aizsardzību personām no Amerikas Savienotajām Valstīm (līdz 31.12.1993.) un no konkrētām teritorijām (līdz 31.12.1994.), un Lēmums 94/373/EK (OV L 170, 5.7.1994., 34. lpp.), ar kuru pagarina aizsardzību attiecībā uz Amerikas Savienotajām Valstīm līdz 1995. gada 1. jūlijam. --------------------------------------------------